Lukas – Bybelskool
Oor die Hemelvaart
Die koninkryk van God is soos suurdeeg
Written by Chris van Wyk on Feb 27, 2019 . Posted in Lukas. Leave a Comment
Die Jode was soos 'n onvrugbare vyeboom
Jesus is op pad na Jerusalem vir sy kruisdood. Hy spandeer tyd aan sy dissipels om hulle voor te berei vir wat op hulle wag. Jesus is baie bewus van die teenstand wat nie net Hy gaan ervaar nie. Ook hulle.
Want die Jode is soos 'n onvrugbare vyeboom, sê Jesus in 'n gelykenis (Luk 13:6-9). Die boer, dit is God, verwag om vye daaraan te kry, maar verniet. Die boer besluit toe om dit nog 'n jaar te gee, dan moet die boom uit as dit nie vrug dra nie. Onheilspellende woorde.
Die Jode was egter net nie ontvanklik vir die boodskap van Jesus nie. Soos die onvrugbare vyeboom.
Jesus en die kromgetrekte vrou
Een sabbatdag was Jesus weer in die sinagoge in een van die dorpies op pad na Jerusalem toe. En Hy sien 'n kromgetrekte vrou en genees haar. Getrou aan hulle onvrugbare aard het die Jode egter ernstige probleme daarmee (Luk 13:10-17). Die leier van die sinagoge en sy vriende het Jesus aangevat en sleggesê.
En al het hulle skaam gekry toe Jesus hulle skerp oor hulle skynheiligheid aanspreek, het dit hulle nie van standpunt verander nie.
'n Mens wil-wil moedeloos raak oor die onvrugbaarheid, die halstarrigheid, die openlike vyandigheid, die gebrek aan deernis met 'n kromgetrekte vrou.
En dan vertel Jesus hierdie gelykenis:
Jesus vra toe weer: "Waarmee sal Ek die koninkryk van God vergelyk? Dit is soos suurdeeg wat 'n vrou geneem en in drie sata koringmeel ingewerk het totdat dit heeltemal deursuur is." (Lukas 13:20-21 – BDV)
'n Saton (mv sata) was 'n inhoudsmaat vir droë bestanddele, 13,5 liter. Drie sata was dus ongeveer veertig liter.
Was jy al moedeloos oor die kerk?
Was jy al op só 'n moedelose plek? Waar jy wonder oor die vrug op jou arbeid? Waar jy wonder oor die vrug op die arbeid van die kerk?
Waar jy kan sien dat die evangelie net nie aankom in mense se lewens nie. Waar goeie dinge wat gebeur met mense bevraagteken word. Waar kromgetrekte vroue se genesing met argwaan bejeën word. Waar skynheiligheid seëvier.
Written by Chris van Wyk on Jan 3, 2019 . Posted in Prontuit die Waarheid. 2 Comments
Die storielyn en boodskap van Jesus
As iemand vir jou vra: "Wat glo jy van Jesus?" kan jy gemaklik sy storielyn en boodskap oordra? Sy kinderjare. Sy reise. Sy gesprekke. Sy wonders, woorde en werke. Sy boodskap en betekenis. Dit is nie só eenvoudig nie, nê?
Dit is nie maklik om 'n geheelbeeld van die verhaal en verkondiging van Jesus te vorm uit die individuele bydraes van Lukas, Markus, Matteus en Johannes nie. 'n Mens het 'n sinopsis of harmonie van die onderskeie evangelies nodig.
Om daarmee te help, het ek só 'n opeenvolgende sinopsis geskep waarin die 535 perikope (volgens my indeling) van die vier evangelies so ver moontlik kronologies gerangskik is.
Ek fokus in die inleiding op 'n oorhoofse begrip van die vier evangelies en gee meer inligting oor die vier skrywers. Die res van die sinopsis bestaan uit my beskrywende opskrifte en die opeenvolgende perikope van al vier evangelies. Die gedrukte weergawe is net beskikbaar by die kerkkantoor van NGK Somerstrand.
Die Bybelskool byeenkomste Woensdae 18:00-19:00 in die konsistorie gaan die volgende twee jaar hierop fokus. Ons bespreek saam die betekenis en boodskap van Jesus volgens die vier evangelies. Ons gaan vyf perikope 'n week lees sodat daar genoeg tyd is dat die Here ons geestelike lewens daardeur kan vorm.
Ek stuur elke week my bydraes oor die vyf perikope per e-pos wat sal fokus op die teks en konteks van die perikope, sowel as op die betekenis en boodskap daarvan. Dit is net 'n leeshulp. Jou eie lees van die Bybelteks is fundamenteel noodsaaklik.
Skryf hier in om die bydraes te ontvang.
Hier is ook 'n argief van vorige bydraes.
My hoop en wens en gebed vir jou is dat Jesus – die Een van die vier evangelies – in ons saam lees, saam luister, en saam leef, jou lewende Reisgenoot sal word.
Die vrou wat Jesus se voete met geurige olie gesalf het
Written by Chris van Wyk on Mar 21, 2017 . Posted in Lukas. Leave a Comment
deur Mary Bradshaw Duncan
Die verhaal van die vrou wat Jesus se voete met geurige olie gesalf het, wys die diep impak wat vergifnis op iemand wat in sonde gelewe het, maak. Daar is doodgewoon 'n oorvloed van liefde wat oorborrel as jy God se genade en barmhartigheid ervaar. Niks is te veel om vir die Here te gee of te doen nie, want die vryheid wat Hy deur vergifnis bring, verander letterlik jou hele lewe.
Ek wil na die verhaal kyk op drie maniere.
Eerstens die gewone feite van die verhaal – die landscape of action soos dit bekend staan in die narratiewe praktyk.
Tweedens die dieper betekenis van die verhaal – die landscape of consciousness or identity.
Derdens hoe ons God hierin raaksien en ons Hom kan navolg – die landscape of transcendence (Monteleone).
Dit is 'n metodiek wat jy met enige verhaal in die Bybel kan volg om die betekenis daarvan vir jouself te ontsluit.